Længere tids efterforskning fører til fængsling af formodet tyvebande i Nordjylland.

Længere tids efterforskning hos politiet i Hjørring førte onsdag til varetægtsfængsling af fem mænd, der sigtes for omfattende indbrudstyverier i Nordjylland. De fem er blandt andet sigtet for et indbrud hos en guldsmed i Pandrup 16. marts, da tyve stjal ure for omkring en kvart million kr. Alle fem blev fængslet i fire uger, og alle fem kærede varetægtsfængslingen til Vestre Landsret. Grundlovsforhøret blev på politiets begæring holdt for lukkede døre. De fem sigtes for berigelseskriminalitet i i alt 10 tilfælde, oplyser vicepolitikommissær Jens Erik Poulsen. De fængslede en en strafafsoner netop løsladt fra Statsfængslet i Kragskovhede, en 25-årig mand fra københavnsområdet samt tre mænd fra Pandrup. /ritzau/